Su pai yera aragonés y su mai d'a Riocha. Estando ella muit chica se tresladoron t'a o lugar riochán d'Inestrillas an que su pai treballaba de ferrero. Dimpués de bells anyos, a suya familia se tresladó ta Barcelona, pero ella remanió en A Riocha, baixo a tutela d'una tía materna, dica que se reunió con a suya familia que s'heba instalau en o barrio d'o Poble Sec de Barcelona. A choven Francisca treballó en un taller de confección freqüentau por artistas de teatro, y estió ta par d'alavez quan conoixió a la cantaire Marta Oliver. Baixo o suyo popiellache, Francisca debutó en o salón La gran Peña en febrero de 1908, con o nombre artistico de La Bella Raquel. Poco dimpués modificó iste nombre, adhibindo-ie o sonoro apelliu Meller, diz que como recuerdo de l'amor que sentiba por un hombre alemán. O 16 de setiembre de 1911, Raquel Meller fa o suyo gran debut en o Teatro Arnau de Barcelona. Fue por ixas envueltas quan cantaba La violetera u El relicario, dos piezas composatas por José Padilla Sánchez que la facioron muit conoixita.